cyanic-selkie/wikianc huggingface dataset:
สถาบันการอาชีวศึกษาภาคกลาง ๔
สถาบันการอาชีวศึกษาภาคกลาง ๔ (อังกฤษ: Institute of Vocational education : Central Region 4) เป็นสถาบันอุดมศึกษาในกำกับสำนักงานคณะกรรมการการอาชีวศึกษา กระทรวงศึกษาธิการ
ประวัติ
พระราชบัญญัติการอาชีวศึกษา พ.ศ.2551  ลงวันที่ 26 กุมภาพันธ์ พ.ศ.2551 กำหนดวัตถุประสงค์ของการจัดการอาชีวศึกษาและการฝึกอบรมวิชาชีพ เพื่อจัดการศึกษาในด้านวิชาชีพที่สอดคล้องกับแผนพัฒนาเศรษฐกิจและสังคมแห่งชาติและแผนการศึกษาแห่งชาติ เพื่อผลิตและพัฒนากำลังคนในด้านวิชาชีพระดับฝีมือ ระดับเทคนิคและระดับเทคโนโลยี รวมทั้งเป็นการยกระดับการศึกษาวิชาชีพให้สูงขึ้น เพื่อให้สอดคล้องกับความต้องการของตลาดแรงงานโดยนำความรู้ในทางทฤษฎีอันเป็นสากลและภูมิปัญญาไทยมาพัฒนาผู้รับการศึกษาให้มีความรู้ความสามารถในทางปฏิบัติและมีสมรรถนะจนสามารถนำไปประกอบอาชีพในลักษณะผู้ปฏิบัติหรือประกอบอาชีพโดยอิสระได้ ภายใต้วัตถุประสงค์ต้องคำนึงถึงการมีเอกภาพด้านนโยบายและมีความหลากหลายในทางปฏิบัติ โดยมีการกระจายอำนาจจากส่วนกลางไปสู่สถานศึกษาอาชีวศึกษาและสถาบันการศึกษาในด้านวิชาชีพสำหรับประชาชนวัยเรียนและวัยทำงานตามความถนัดและความสนใจอย่างทั่วถึงและต่อเนื่องจนถึงระดับปริญญาตรี การมีส่วนร่วมของชุมชน สังคม และสถานประกอบการในการกำหนดนโยบายการผลิตและพัฒนากำลังคน รวมทั้งการกำหนดมาตรฐานการอาชีวศึกษา การศึกษาที่มีความยืดหยุ่นหลากหลาย และมีระบบเทียบโอนผลการเรียนและระบบเทียบประสบการณ์การทำงานของบุคคล เพื่อเข้ารับการศึกษาและการฝึกอบรมวิชาชีพอย่างต่อเนื่อง การมีระบบจูงใจให้สถานประกอบการมีส่วนร่วมในการจัดการอาชีวศึกษา และการฝึกอบรมวิชาชีพ การระดมทรัพยากรทั้งจากภาครัฐและเอกชนในการจัดการอาชีวศึกษาและการฝึกอบรมวิชาชีพ   โดยคำนึงถึงการประสานประโยชน์อย่างทั่วถึงและเป็นธรรมการมีระบบการพัฒนาครูและคณาจารย์ของการอาชีวศึกษาอย่างต่อเนื่อง เพื่อให้ทันต่อความเปลี่ยนแปลงของเทคโนโลยี
การจัดการอาชีวศึกษามี 3 รูปแบบ ประกอบด้วย 1) การศึกษาในระบบ เป็นการจัดการศึกษาวิชาชีพที่เน้นการศึกษาในสถานศึกษาอาชีวศึกษาหรือสถาบันเป็นหลัก โดยมีการกำหนดจุดมุ่งหมาย วิธีการศึกษาหลักสูตร  ระยะเวลา การวัดและการประเมินผลที่เป็นเงื่อนไขของการสำเร็จการศึกษาที่แน่นอน 2) การศึกษานอกระบบ  เป็นการจัดการศึกษาวิชาชีพที่มีความยืดหยุ่นในการกำหนดจุดมุ่งหมาย รูปแบบ  วิธีการศึกษา ระยะเวลา การวัดและการประเมินผลที่เป็นเงื่อนไขของการสำเร็จการศึกษา โดยเนื้อหาและหลักสูตรจะต้องมีความเหมาะสมและสอดคล้องกับสภาพปัญหาและความต้องการของบุคคลแต่ละกลุ่มและ 3) การศึกษาระบบทวิภาคี เป็นการจัดการศึกษาวิชาชีพที่เกิดจากข้อตกลงระหว่างสถานศึกษาอาชีวศึกษาหรือสถาบันกับสถานประกอบการ รัฐวิสาหกิจ หรือหน่วยงานของรัฐในเรื่องการจัดหลักสูตรการเรียนการสอน  การวัดและการประเมินผล โดยผู้เรียนใช้เวลาส่วนหนึ่งในสถานศึกษาอาชีวศึกษาหรือสถาบัน  และเรียนภาคปฏิบัติในสถานประกอบการรัฐวิสาหกิจ หรือหน่วยงานของรัฐนอกจากนั้นมาตรา 13 กำหนดให้สถานศึกษาอาชีวศึกษาสามารถรวมกันเป็นสถาบันได้
กฏกระทรวงการรวมสถานศึกษาอาชีวศึกษา  เพื่อจัดตั้งสถาบันการอาชีวศึกษา พ.ศ. 2555 เมื่อ  13  มิถุนายน พ.ศ. 2555  ให้จัดตั้งสถาบันการอาชีวศึกษาภาคกลาง 4  ประกอบด้วย วิทยาลัยเทคนิคราชบุรี วิทยาลัยเทคนิคโพธาราม วิทยาลัยเทคนิคกาญจนบุรี วิทยาลัยอาชีวศึกษากาญจนบุรี  วิทยาลัยการอาชีพกาญจนบุรี  วิทยาลัยเทคนิคนครปฐม วิทยาลัยอาชีวศึกษานครปฐม วิทยาลัยเทคนิคสุพรรณบุรี และวิทยาลัยอาชีวศึกษาสุพรรณบุรี
สถาบันการอาชีวศึกษาภาคกลาง  4 สังกัดสำนักงานคณะกรรมการการอาชีวศึกษากระทรวงศึกษาธิการ  มีวัตถุประสงค์ให้การศึกษา ส่งเสริมวิชาการและวิชาชีพชั้นสูงที่ชำนาญการปฏิบัติการสอน  การวิจัย การถ่ายทอดวิทยาการและเทคโนโลยี  ทะนุบำรุงศาสนาศิลปวัฒนธรรมและอนุรักษ์สิ่งแวดล้อมรวมทั้งให้บริการวิชาการและวิชาชีพแก่สังคม  ซึ่งเป็นไปตามมาตรา 16  พระราชบัญญัติการอาชีวศึกษา  พ.ศ. 2551  นอกจากนั้นมาตรา  19 กำหนดให้สถาบันจะรับสถานศึกษาอื่นหรือสถานประกอบการเข้าสมทบในสถาบัน  เพื่อประโยชน์ในการวิจัยและพัฒนามาตรฐานการอาชีวศึกษาและการฝึกอบรมวิชาชีพได้  และมีอำนาจให้ประกาศนียบัตรวิชาชีพ  ประกาศนียบัตรวิชาชีพชั้นสูง หรือปริญญาตรีแก่ผู้ที่ศึกษาจากสถานศึกษาหรือสถานประกอบการ  และสำเร็จการศึกษาตามหลักเกณฑ์ของสถาบันได้
สถาบันการอาชีวศึกษาภาคกลาง 4  สังกัดสำนักงานคณะกรรมการอาชีวศึกษา  มีอำนาจหน้าที่และความรับผิดชอบเกี่ยวกับการจัดการศึกษาและการฝึกอบรมวิชาชีพ เพื่อผลิตและพัฒนากำลังคนในด้านวิชาชีพระดับฝีมือ  ระดับเทคนิค ระดับปริญญาสายเทคโนโลยีหรือสายปฏิบัติการ รวมทั้งส่งเสริมวิชาการและวิชาชีพชั้นสูงมีความชำนาญในการสอน  ส่งเสริมและสนับสนุนการวิจัยพัฒนามาตรฐานการอาชีวศึกษา  การถ่ายทอดวิทยาการและเทคโนโลยี  การทะนุบำรุงศาสนา ศิลปะ  วัฒนธรรมและอนุรักษุ์สิ่งแวดล้อม  ให้บริการวิชาการและวิชาชีพแก่สังคม  จัดทำข้อเสนอแนะ  แนวนโยบาย แผนพัฒนาสถาบัน ให้สอดคล้องกับมาตรฐานการอาชีวศึกษา มาตรฐานวิชาชีพ  และหลักสูตรการอาชีวศึกษาของสถาบัน ส่งเสริมประสานความร่วมมือระหว่างสถานศึกษาอาชีวศึกษาหรือสถาบันการศึกษาอาชีวศึกษาเอกชน สถานประกอบการภาคเอกชนหรือหน่วยงานของรัฐในการเข้าร่วมเป็นเครือข่ายของสถาบัน  เพื่อประโยชน์ทางวิชาการ  การวิจัยพัฒนาการอาชีวศึกษา  การจัดการอาชีวศึกษาและการฝึกอบรมวิชาชีพ  ดำเนินการเกี่ยวกับการเสนอจัดตั้งงบประมาณ การจัดหารายได้การบริหารงบประมาณการเงินและทรัพย์สินของสถาบัน  ดำเนินการเกี่ยวกับการควบคุมคุณภาพมาตรฐานการอาชีวศึกษา การติดตามตรวจสอบการประเมินผลการบริหารจัดการของสถาบันให้สอดคล้องกับนโยบาย  แผนพัฒนา และมาตรฐานการอาชีวศึกษา ดำเนินงานเกี่ยวกับงานเลขานุการสภาสถาบันดำเนินการตามที่สภาสถาบันมอบหมาย และปฏิบัติงานอื่นใดตามที่กฎหมายกำหนดให้เป็นอำนาจหน้าที่และความรับผิดชอบของสภาสถาบันหรือตามที่สำนักงานคณะกรรมการการอาชีวศึกษามอบหมาย
สีประจำสถาบัน
สีม่วง (Purple) เป็นสีทรงพลัง เสริมความมั่งคั่ง บริบูรณ์ โชคลาภ เสริมอำนาจวาสนาและการอดทน
สีชมพู (Pink) เป็นสีแสดงถึงความเข้าอกเข้าใจ ให้กำลังใจ ก่อให้เกิดความอบอุ่นและมิตรภาพที่ดีงามในองค์กร
สีม่วง-ชมพู แสดงถึงสถาบันการอาชีวศึกษาภาคกลาง 4 มีความมั่งคั่ง บริบูรณ์ รวมถึงบุคลากรภายในองค์กรมีน้ำใจโอบอ้อมอารี จิตใจกว้างขวาง มีความเข้าอกเข้าใจ ให้กำลังใจซึ่งกันและกัน ก่อให้เกิดความอบอุ่นและมิตรภาพที่ดีงาม
ต้นไม้ประจำสถาบัน
ต้นชมพูพันธุ์ทิพย์ (Pink trumpet tree)
ชื่อวิทยาศาสตร์ Tabebuia rosea เป็นพืชในวงศ์แคหางค่าง
เหตุผลที่เลือกต้นชมพูพันธุ์ทิพย์เป็นต้นไม้ประจำสถาบันการอาชีวศึกษาภาคกลาง 4 เพราะเป็นไม้ยืนต้นที่แผ่กิ่งก้านสาขาไปทั่วต้น กิ่งมีขนาดใหญ่ เปรียบเสมือนกับสถาบันการอาชีวศึกษาภาคกลาง 4 ที่โอบอ้อมอารีย์ดูแลสรรพสิ่งภายใต้ร่มเงาอันกว้างใหญ่ ภายใต้บริบทการใช้ทรัพยากรร่วมกันในทุกส่วน อีกทั้งดอกออกเป็นช่อกระจุกที่ปลายกิ่ง มีดอกย่อยจำนวนมากและบานพร้อมกันแสดงถึงความร่วมมือ ร่วมใจของทุกภาคส่วน ดอกมีสีชมพูอ่อน ชมพูสดถึงขาวแสดงให้เห็นถึงมิตรภาพและความดีงามของบัณฑิตของสถาบันที่นอกจากเปี่ยมด้วยความรู้ ความสามารถแล้วยังประกอบไปด้วยคุณลักษณะที่สมบูรณ์แบบเป็นที่ต้องการของสังคมมีเมล็ดพันธ์ที่พร้อมจะเติบโตเป็นต้นไม้ให้ร่มเงาในรุ่นต่อ ๆ ไป
สถานศึกษาในสังกัด
วิทยาลัยเทคนิค
วิทยาลัยการอาชีพ วิทยาลัยอาชีวศึกษา
ที่ตั้ง
90 ถนนเทศา ตำบลพระปฐมเจดีย์ อำเภอเมืองนครปฐม จังหวัดนครปฐม รหัสไปรษณีย์ 73000
รายชื่อวัดในจังหวัดลำปาง
รายชื่อวัดในจังหวัดลำปาง
โทชิกาซุ วางะ
โทชิกาซุ วางะ นักมวยสากลชาวญี่ปุ่น เกิดเมื่อ 22 กุมภาพันธ์ พ.ศ. 2523 ที่เมืองโยโกเตะ จังหวัดอากิตะ ประเทศญี่ปุ่น สถิติการชก 21 ครั้ง ชนะ 17 (น็อค 6) แพ้ 4
โรคบิดจากเชื้อชิเกลลา
โรคบิดจากเชื้อชิเกลลา (shigellosis) หรือ โรคบิดไม่มีตัว เป็นโรคติดเชื้อแบคทีเรียอย่างหนึ่ง ทำให้ผู้ป่วยมีอาการท้องร่วง เกิดจากเชื้อแบคทีเรีย Shigella มักเริ่มมีอาการในช่วง 1-2 วันหลังได้รับเชื้อ โดยจะมีอาการท้องร่วง ไข้ ปวดท้อง และเจ็บขณะถ่ายอุจจาระ อาจมีเลือดปนมากับอุจจาระได้ ส่วนใหญ่จะเป็นอยู่ 5-7 วัน ภาวะแทรกซ้อนที่อาจเกิดขึ้นได้ ได้แก่ ข้ออักเสบหลังการติดเชื้อ ติดเชื้อในกระแสเลือด ชัก และกลุ่มอาการเม็ดเลือดแดงแตกยูรีเมีย
โรคนี้เกิดจากเชื้อ Shigella สี่ชนิด ส่วนใหญ่ติดต่อผ่านการมีเชื้อปนเปื้อนออกมากับอุจจาระของผู้ป่วย ช่องทางอื่นได้แก่ อาหาร น้ำ หรือมือที่ปนเปื้อนเชื้อ อาจมาพร้อมกับแมลงวันหรือติดมือมาขณะเปลี่ยนผ้าอ้อมให้เด็กที่ป่วย การวินิจฉัยนอกจากอาการแล้วสามารถยืนยันได้โดยการเพาะเชื้อจากอุจจาระของผู้ป่วย
โรคนี้ยังไม่มีวัคซีนป้องกัน การป้องกันทำได้โดยการล้างมือ เมื่อป่วยแล้วส่วนใหญ่สามารถหายได้เอง แนะนำให้ดื่มน้ำให้เพียงพอและพักผ่อนมาก ๆ ยาลดกรดแก้ท้องอืดบางชนิดเช่นบิสมัทซับซาลิซิเลตอาจช่วยบรรเทาอาการได้ แต่ไม่ควรใช้ยาที่ลดการเคลื่อนไหวของลำไส้ เช่น โลเปอราไมด์ เนื่องจากมีผลเสียมากกว่า ผู้ป่วยบางรายที่มีอาการรุนแรงอาจจำเป็นต้องได้รับยาปฏิชีวนะ แต่พบการดื้อยาได้บ่อย ยาปฏิชีวนะที่ใช้บ่อยได้แก่ ซิโปรฟล็อกซาซิน และอะซิโทรมัยซิน
ในหนึ่งปีทั่วโลกมีผู้ป่วยโรคบิดจากเชื้อชิเกลลาประมาณ 80 ล้านคน เสียชีวิตประมาณ 700,000 คน ผู้ป่วยส่วนใหญ่อยู่ในกลุ่มประเทศกำลังพัฒนา และส่วนใหญ่เป็นเด็กเล็ก บางครั้งอาจพบโรคนี้ระบาดในศูนย์เลี้ยงเด็กหรือโรงเรียน และพบได้ค่อนข้างบ่อยในนักเดินทาง ในสหรัฐอเมริกาพบผู้ป่วยโรคนี้ประมาณหนึ่งล้านคนต่อปี
คันทรี่ กรุ๊ป ดีเวลลอปเมนท์
บริษัท คันทรี่ กรุ๊ป ดีเวลลอปเมนท์ จำกัด (มหาชน) (COUNTRY GROUP DEVELOPMENT PUBLIC COMPANY LIMITED ชื่อย่อ:CGD)  บริษัทดำเนินธุรกิจการลงทุนโดยการถือหุ้นในบริษัทอื่นๆ (Holding Company) โดยจะลงทุนในบริษัทซึ่งมีศักยภาพที่จะเติบโตและสร้างผลกำไร หรือมีคุณสมบัติที่จะเป็นบริษัทจดทะเบียนในตลาดหลักทรัพย์ได้ในอนาคต
นาโอมี มาตาอาฟา
ฟีอาเม นาโอมี มาตาอาฟา (เกิด 29 เมษายน ค.ศ. 1957) เป็นนักการเมืองซามัวและหัวหน้าชุมชนหญิงที่ดำรงตำแหน่งเป็นหัวหน้าพรรคฟาอาตูอาตูอาอีเลอาตูอาซาโมอาอูอาตาซี (FAST) นับตั้งแต่วันที่ 24 พฤษภาคม ค.ศ. 2021 เธอเป็นหนึ่งในสองผู้อ้างสิทธิ์ในการดำรงตำแหน่งนายกรัฐมนตรีซามัว ร่วมกับตูอีลาเอฟา อาอีโอโน ซาลีเลเล มาลีเอเลเงาอี เธอเป็นรัฐมนตรีหญิงคนแรกของซามัว และตั้งแต่ ค.ศ. 2016 ถึง 2020 เธอดำรงตำแหน่งเป็นรองนายกรัฐมนตรีหญิงคนแรกของประเทศ และเธอเคยเป็นสมาชิกพรรคปกป้องสิทธิมนุษยชน
เมื่อวันที่ 24 พฤษภาคม ค.ศ. 2021 มาตาอาฟาสาบานตนด้วยตนเองเข้าดำรงตำแหน่งนายกรัฐมนตรีซามัว ขณะที่ตูอีลาเอฟา อาอีโอโน ซาลีเลเล มาลีเอเลเงาอี นายกรัฐมนตรีคนปัจจุบันยังปฏิเสธที่จะให้การยอมรับเธอ อย่างไรก็ตามในวันเดียวกัน สหพันธรัฐไมโครนีเซียเป็นรัฐบาลต่างชาติชาติแรกที่ให้การยอมรับรัฐบาลมาตาอาฟา ต่อมาในวันที่ 27 พฤษภาคม ปาเลาเป็นประเทศที่สองที่ให้การยอมรับเธอในฐานะนายกรัฐมนตรี ขณะที่หมู่เกาะมาร์แชลล์ให้การยอมรับมาตาอาฟาโดยปริยาย เนื่องจากพวกเขาได้ออกมาชื่นชมและสนับสนุนคำแถลงของเดวิด ปานูเอลโล (ประธานาธิบดีประเทศไมโครนีเซีย) และมีความเห็นตรงกันในการให้ความสำคัญในการสนับสนุนหลักกฎหมายและคุณค่าประชาธิปไตยในภูมิภาคหมู่เกาะแปซิฟิก
พายุหมุนเขตร้อนกิลเบิร์ต
พายุหมุนเขตร้อนกิลเบิร์ต เป็นพายุที่เจ็ดที่มีการเรียกชื่อและเป็นพายุหมุนเขตร้อนี่สามในฤดูพายุหมุนเขตร้อนในปี 1988
มันเป็นพายุหมุนเขตร้อนที่รุนแรงที่สุดที่เคยพบเห็นในแอ่งมหาสมุทรแอตแลนติกจนถึงพายุหมุนเขตร้อนวิลมาผ่านในปี 2005 และเป็นหนึ่งในสามพายุหมุนเขตร้อนที่มีการสังเกตในแอ่งมหาสมุทรแอตแลนติก ในจุดสูงสุด แรงลมมีเส้นผ่านศูนย์กลาง 925 เมตร รวมถึงเป็นพายุหมุนเขตร้อนที่รุนแรงมากที่สุดเท่าที่เคยโดนเม็กซิโก
โรงเรียนวิทยาศาสตร์จุฬาภรณราชวิทยาลัย เลย
ประวัติโรงเรียนวิทยาศาสตร์จุฬาภรณราชวิทยาลัย เลย
โรงเรียนวิทยาศาสตร์จุฬาภรณราชวิทยาลัย เลย ประกาศจัดตั้งเมื่อวันที่ 2 มิถุนายน พ.ศ. 2537 ลงนามโดยสัมพันธ์ ทองสมัคร รัฐมนตรีว่าการกระทรวงศึกษาธิการ และวัชรินทร์ เกตะวันดี อดีตสมาชิกสภาผู้แทนราษฎร จังหวัดเลย เขต 1 ประธานกรรมธิการ การศึกษาสภาผู้แทนราษฎร เป็นผู้ประสานงาน โดยเปิดรับนักเรียนในปีการศึกษา 2538 ในระดับชั้นมัธยมศึกษาปีที่ 1 และชั้นมัธยมศึกษาปีที่ 4 ประเภทสหศึกษาโดยโรงเรียนวิทยาศาสตร์จุฬาภรณราชวิทยาลัย เป็นกลุ่มโรงเรียนวิทยาศาสตร์ที่จัดตั้งขึ้นจากวัตถุประสงค์ของกระทรวงศึกษาธิการ เพื่อสนองพระราชประสงค์ของสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี ที่ทรงมุ่งมั่นจะส่งเสริมคุณภาพชีวิต ในด้านความเป็นอยู่และการศึกษาของเยาวชน โดยเฉพาะเยาวชนที่อยู่ห่างไกล ปัจจุบันเป็นโรงเรียนที่อยู่ในแผนและยุทธศาสตร์ สำหรับนักเรียนที่มีความสามารถพิเศษเฉพาะด้านวิทยาศาสตร์ โดยจัดการเรียนการสอนตั้งแต่ระดับชั้นมัธยมศึกษาตอนต้น - ตอนปลาย
เนื่องจากในสภาพปัจจุบัน วิทยาศาสตร์และเทคโนโลยีได้เจริญก้าวหน้าไปอย่างรวดเร็วและไม่หยุดยั้ง ทั้งยังเป็นปัจจัยที่สำคัญปัจจัยหนึ่งในการผลักดันให้การพัฒนาประเทศประสบความสำเร็จ แต่การจัดการเรียนการสอนทางด้านวิทยาศาสตร์และคณิตศาสตร์ ซึ่งเป็นพื้นฐานสำหรับการพัฒนาด้านวิทยาศาสตร์และเทคโนโลยีของประเทศไทย ยังไม่กว้างขวางเท่าที่ควร กรมสามัญศึกษา กระทรวงศึกษาธิการได้ตระหนักถึงปัญหาดังกล่าว และเพื่อเฉลิมพระเกียรติสมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี ทรงเจริญพระชนมายุครบ 3 รอบ ในวันที่ 4 กรกฎาคม 2536 ด้วยสำนึกในพระกรุณาธิคุณที่ทรงมีต่องานด้านวิทยาศาสตร์เทคโนโลยีและสิ่งแวดล้อม จึงได้ทำโครงการตั้งโรงเรียนวิทยาศาสตร์จุฬาภรณราชวิทยาลัยขึ้นเพื่อเฉลิมพระเกียรติสมเด็จพระเจ้าลูกเธอเจ้าฟ้าจุฬาภรณวลัยลักษณ์ อัคราชกุมารี ประกาศจัดตั้งใน 12 เขตการศึกษา เริ่มตั้งแต่ปีการศึกษา 2536 ประกาศจัดตั้ง 4  โรงเรียน  คือ จังหวัดนครศรีธรรมราช ตรัง เชียงราย และ จังหวัดบุรีรัมย์ ปีการศึกษา 2537 ประกาศจัดตั้ง 4 โรงเรียน  คือ จังหวัดมุกดาหาร เพชรบุรี สตูล และจังหวัดเลย ปีการศึกษา 2538 ประกาศจัดตั้ง 3 โรงเรียน คือ จังหวัดลพบุรี พิษณุโลก และจังหวัดประทุมธานี ปีการศึกษา 2540 ประกาศจัดตั้งอีก 1 โรงเรียน  ณ  จังหวัดชลบุรี
ในการดังกล่าว กรมสามัญศึกษา(ในขณะนั้น) ได้รับพระกรุณาธิคุณโปรดเกล้าโปรดกระหม่อมจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระราชทานอนุญาตใช้นามโรงเรียนว่า  “โรงเรียนจุฬาภรณราชวิทยาลัย” ต่อท้ายด้วยชื่อจังหวัดที่เป็นที่ตั้ง   รับนักเรียนแบบสหศึกษา  ทั้งประจำ และ ไป - กลับ  กรมสามัญศึกษาได้จัดสรรงบประมาณสำหรับก่อสร้างอาคารเรียนและอาคารประกอบให้แก่โรงเรียนในเครือ สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัคราชกุมารี พระราชทานแผ่นศิลาฤกษ์ให้แก่โรงเรียนจุฬาภรณราชวิทยาลัย ทั้ง 12 แห่งพร้อมกันทั่วประเทศในเวลา 14.49 น. ของวันพุธที่ 17 มกราคม พ.ศ. 2539
ปัจจุบัน โรงเรียนวิทยาศาสตร์จุฬาภรณราชวิทยาลัย เลย มีที่ดิน 1 แปลง  เนื้อที่ 160  ไร่ ตั้งอยู่ที่ ถนนชนบท สายห้วยพอด - ภูบ่อบิด  เลขที่  129  หมู่ที่  5  ตำบลธาตุ  อำเภอเชียงคาน  จังหวัดเลย   ห่างจากศูนย์ราชการประมาณ 28 กิโลเมตร  จัดการเรียนการสอนตามหลักสูตรการศึกษาขั้นพื้นฐาน พ.ศ. 2544 ซึ่งจัดการศึกษาในระดับช่วงชั้นที่ 3 และ ช่วงชั้นที่ 4 มีเป้าหมายเพื่อส่งเสริมให้นักเรียนมีความรู้ความสามารถในการประดิษฐ์คิดค้นด้านวิทยาศาสตร์ คณิตศาสตร์ และเทคโนโลยี
สัญลักษณ์ประจำโรงเรียน
ดังนั้น จุฬาภรณราชวิทยาลัย หมายถึง สถาบันการศึกษาขั้นสูงอันเกี่ยวเนื่องกับสถาบันพระมหากษัตริย์ ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ ทั้งนี้ ทางโรงเรียนได้ใช้พระนามเพื่อเฉลิมพระเกียรติเนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา
ราชวิทยาลัยอันใหญ่ยิ่ง งามเพริศพริ้งคุณธรรมเลิศล้ำค่า ทั้งศาสตร์ศิลป์เลิศล้ำทางปัญญา มุ่งศึกษาวิทยาศาสตร์ให้ก้าวไกล ชูเชิดเทิดพระเกียรติแห่งเจ้าฟ้า องค์จุฬาภรณพระนามยิ่งใหญ่ เจ้าฟ้านักวิทยาศาสตร์ของชาติไทย ก้องเกริกไกรลือเลื่องกระเดื่องนาม สีแสดประเสริฐเจิดจ้าองค์ฟ้าหญิง น้ำเงินมิ่งกษัตริยาฟ้าสยาม มงคลสถิตอยู่คู่เขตคาม ปรากฏนามจุฬาภรณราชวิทยาลัย มุ่งส่งเสริมสร้างสรรค์จรรโลงชาติ สร้างนักวิทยาศาสตร์ให้ยิ่งใหญ่ สร้างเกียรติยศชื่อเสียงให้เกรียงไกร นำชาติไทยก้าวหน้าชั่วฟ้าดิน เทิดองค์เจ้าฟ้าพระบารมี ทรงคุณความดีทวีวิทยา เกริกก้องเกรียงไกรทั่วไผทหล้า มิ่งขวัญ ร่วมมั่น ศรัทธา เอกองค์เจ้าฟ้าจุฬาภรณ สถานศึกษา วิชาการ พระปณิธานสืบสานสุนธร จะเชิดชูชาติศาสนาบวร แหล่งรักและเอื้ออาทรจุฬาภรณราชวิทยาลัย น้ำเงินพิพัฒน์ กษัตรา สีแสดเจ้าฟ้า หล้าสดใส สมัครสัมพันธ์อันร่วมใจ สถิตคู่แดนวิไล เป็นธงชัยนิรันดร
หลักสูตรของโรงเรียน
ในช่วงก่อนเป็นโรงเรียนวิทยาศาสตร์ภูมิภาค โรงเรียนใช้หลักสูตรแกนกลางของกระทรวงศึกษาธิการ ต่อมาในปี พ.ศ. 2551 มีการใช้หลักสูตรวิทยาศาสตร์ของโรงเรียนมหิดลวิทยานุสรณ์ในห้องเรียนที่คัดเลือกนักเรียนร่วมกับโรงเรียนมหิดลวิทยานุสรณ์
จนกระทั่งคณะรัฐมนตรีมีมติดำเนินการโครงการพัฒนาโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค จึงได้ดำเนินการพัฒนาหลักสูตรโรงเรียนวิทยาศาสตร์ภูมิภาค เพื่อพัฒนานักเรียนให้เป็นตามไปเป้าหมายของโรงเรียน โดยแบ่งเป็นหลักสูตรสำหรับนักเรียนระดับชั้นมัธยมศึกษาตอนต้น และระดับชั้นมัธยมศึกษาตอนปลาย นักเรียนจะต้องลงทะเบียนเรียนตามหน่วยกิตที่กำหนด โดยมีผลการเรียนแต่ละรายวิชาไม่ต่ำกว่า 2 นอกจากนี้จะต้องเข้าร่วมกิจกรรมพัฒนาผู้เรียน ผ่านการประเมินความสามารถด้านการอ่าน คิด วิเคราะห์และเขียน และผ่านการประเมินคุณลักษณะอันพึงประสงค์
ระดับชั้นมัธยมศึกษาตอนต้น
ปัจจุบันใช้หลักสูตรโรงเรียนวิทยาศาสตร์ภูมิภาค ระดับชั้นมัธยมศึกษาตอนต้น พุทธศักราช 2554 (ฉบับปรับปรุง พุทธศักราช 2558) โดยแบ่งรายวิชาออกเป็น 2 กลุ่ม ดังนี้
การคัดเลือกนักเรียน
การคัดเลือกนักเรียนเข้าศึกษาโรงเรียนจุฬาภรณราชวิทยาลัยเลย ใช้รูปแบบการสมัครและการสอบคัดเลือกในรอบแรกเหมือนกันกับโรงเรียนอื่นๆในเครือจุฬาภรณ์ ส่วนการสอบในรอบที่สองนั้นแต่ละโรงเรียนจะเป็นผู้พิจารณารูปแบบ วัน เวลา และสถานที่สอบเอง
ระดับชั้นมัธยมศึกษาปีที่ 1
การรับนักเรียนเข้าศึกษาในระดับมัธยมศึกษาปีที่ 1 จะรับนักเรียนที่กำลังศึกษาในชั้นประถมศึกษาปีที่ 6 หรือเทียบเท่าในปีการศึกษาที่สมัคร โดยสมัครและสอบรอบแรกผ่านโครงการพัฒนาอัจฉริยภาพวิทยาศาสตร์และคณิตศาสตร์ ของสถาบันส่งเสริมการสอนวิทยาศาสตร์และเทคโนโลยี รับนักเรียนแห่งละ 96 คน โดยแบ่งรับนักเรียนออกเป็น 2 กลุ่ม ได้แก่
การเปลื่ยนชื่อโรงเรียนในกลุ่มโรงเรียน
สำนักพระราชวัง มีหนังสือที่ รล 0011.3/18298 ลงวันที่ 3 กรกฎาคม 2561 แจ้งรัฐมนตรีกระทรวงศึกษาธิการ โดยอ้างถึงหนังสือกระทรวงศึกษาธิการ ที่ ศธ 04278/2112 ลงวันที่ 30 พฤษภาคม 2561เรื่องการเปลี่ยนชื่อโรงเรียนในกลุ่มโรงเรียนจุฬาภรณราชวิทยาลัย ความว่า
แก้วหน้าม้า
แก้วหน้าม้า เป็นวรรณคดีไทย พระนิพนธ์ในพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์ ประพันธ์ขึ้นในสมัยรัชกาลที่ 2 นอกจากพระนิพนธ์เรื่องนี้แล้ว ยังทรงมีผลงานพระนิพนธ์อื่น ๆ เช่น บทละครนอกเรื่องยอพระกลิ่น โคลงนิราศฉะเชิงเทรา บทละครนอกโม่งป่า  และเพลงยาวสังวาสอีกหลายสำนวน
โครงการหอดูดาวเอก
โครงการหอดูดาวเอก (Great Observatories Program) เป็นโครงการสังเกตการณ์ทางดาราศาสตร์ขนาดใหญ่ขององค์การบริหารการบินและอวกาศแห่งชาติ สหรัฐอเมริกา หรือนาซา ประกอบด้วยกล้องโทรทรรศน์ขนาดใหญ่ที่มีกำลังสูงมากจำนวน 4 ตัว ซึ่งสร้างผลสังเกตการณ์ที่มีอิทธิพลต่อวงการดาราศาสตร์เป็นอย่างสูง กล้องทั้งสี่ตัวออกแบบมาให้สามารถจับภาพวัตถุท้องฟ้าในสเปกตรัมแม่เหล็กไฟฟ้าได้
อุปกรณ์สังเกตการณ์ขนาดใหญ่
อุปกรณ์สังเกตการณ์ขนาดใหญ่ในโครงการ ประกอบด้วยกล้องโทรทรรศน์อวกาศ 4 ตัว ดังนี้
อุทกภัยในคีวชู พ.ศ. 2563
ฝนตกหนักเป็นประวัติศาสตร์ในจังหวัดคูมาโมโตะและจังหวัดคาโงชิมะ บนเกาะคีวชู ประเทศญี่ปุ่น ในวันที่ 4 กรกฎาคม 2020 ส่งผลให้เกิดอุทกภัยและดินถล่ม ยืนยันจำนวนผู้เสียชีวิต 49 ราย ในวันที่ 6 กรกฎาคม ในจำนวนนี้ 14 รายเป็นผู้อยู่อาศัยในบ้านพักคนชราแห่งหนึ่งในเมืองคูมะ จังหวัดคูมาโมโตะซึ่งถูกน้ำท่วม
เบื้องหลัง
ไต้ฝุ่น พายุ และอุทกภัย เป็นภัยพิบัติที่ส่งผลกระทบหนักต่อประเทศญี่ปุ่นในหลายปีก่อนปี 2020 ส่งผลให้มีผู้เสียชีวิตมากกว่าหลายร้อยราย ผู้เชี่ยวชาญได้วิเคราะห์สาเหตุและระบุว่าเป็นผลมาจากภาวะโลกร้อน
เหตุการณ์
เมื่อวันที่ 4 กรกฎาคม 2020 ฝนตกหนักได้ก่อให้เกิดอุทกภัยบนเกาะคีวชู ทางตอนใต้ของญี่ปุ่น เมื่อเวลาท้องถิ่น 5 นาฬิกา หน่วยอุตุนิยมวิทยาประเทศญี่ปุ่นได้ขึ้นคำเตือนสำหรับฝนตกหนักอันนำไปสู่อุทกภัยระดับร้ายแรงที่สุด (ระดับ 3) ในหลายส่วนของจังหวัดคูมาโมโตะ และคาโงชิมะ เป็นครั้งแรกที่มีการประกาศเตือนอุทกภัยระดับสูงสุดในพื้นที่เหล่านี้ หน่วยอุตุนิยมวิทยาแห่งชาติได้ระบุว่าปริมาณของน้ำฝนนั้นทำลายสถิติของภูมิภาค และสูงอย่างไม่เคยเป็นมาก่อนในประวัติศาสตร์ ที่อัตราปริมาณน้ำฝนสูงเกิน 100 มิลลิเมตรต่อชั่วโมง
ในวันที่ 6 กรกฎาคม 2020 มีรายงานผู้เสียชีวิตยืนยันรวม 49 ราย และเพิ่มขึ้นเป็น 58 รายในวันที่ 8 กรกฎาคม ในจำนวนนี้มีสิบสี่รายที่เป็นผู้อยู่อาศัยในบ้านพักคนชราแห่งหนึ่งในเมืองคูมะที่ถูกน้ำท่วม ผู้ว่าราชการจังหวัดคูมาโมโตะ อิคุโอะ คาบาชิมะ ระบุว่าบ้านพักคนชรานั้นถูกพัดเกยหลังดินและน้ำพุ่งทะลักเข้าไปภายในอาคาร หนึ่งในอาสาสมัครกู้ภัยอ้างว่าเมื่อทีมกู้ภัยเข้าไปถึงภายในบ้านพักคนชรานั้น น้ำยังท่วมทั้งชั้นหนึ่งของอาคาร เจ้าหน้าที่จึงทำได้เพียงช่วยเหลือผู้รอดชีวิตที่สามารถหนีขึ้นมาบนชั้นสองได้ทัน
ปลากะรังปากแม่น้ำ
ปลากะรังปากแม่น้ำ (Arabian grouper, Greasy grouper; ชื่อวิทยาศาสตร์: Epinephelus tauvina) ปลาทะเลชนิดหนึ่งในวงศ์ปลากะรัง  (Serranidae) วงศ์ย่อย  Epinephelinae มีชื่ออื่น ๆ อีก เช่น "ปลาเก๋าลายจุด", "ปลาเก๋าจุดน้ำตาล"
มีพื้นลำตัวเป็นสีน้ำตาลอ่อน มีจุดดำและลายปื้นสีเขียวกระจายไปทั่วตัว จัดเป็นปลาที่มีขนาดใหญ่ชนิดหนึ่งในวงศ์นี้ โดยสามารถยาวได้ถึง 80 เซนติเมตร มีพฤติกรรมกินเหยื่อโดยการฮุบกินไปทั้งตัว
พบกระจายอยู่ตั้งแต่ทะเลแดง, แอฟริกาใต้ ในทวีปเอเชียพบได้จนถึงประเทศญี่ปุ่น โดยอาศัยอยู่ในทะเลที่มีความลึกตั้งแต่ 1–300 เมตร อีกทั้งยังสามารถพบได้ในบริเวณปากแม่น้ำหรือป่าชายเลนที่มีสภาพเป็นน้ำกร่อยด้วย สำหรับในประเทศไทยพบชุกชุมที่อำเภอเทพา จังหวัดสงขลา
นิยมบริโภคเป็นปลาเศรษฐกิจ มีการเพาะเลี้ยงในกระชัง
โตเกียวไอต์
โตเกียวไอต์ (tokyoite) เป็นแร่แบเรียมแมงกานีสวานาเดตซึ่งมีสูตรเคมีว่า Ba2(Mn3+,Fe3+)OH(VO4)2) โตเกียวไอต์มีองค์ประกอบทางเคมีคล้ายกับกามากาไรต์ (gamagarite; Ba2(Fe3+,Mn3+)OH(VO4)2) แต่มีปริมาณแมงกานีสสูงกว่า และคล้ายกับบรัคเคอบุชไชต์ (brackebuschite; Pb2(Mn3+,Fe3+)(VO4)2(OH)) ซึ่งเป็นแร่ตะกั่ววานาเดต โตเกียวไอต์ปรากฏในแหล่งสินแร่แมงกานีสคุณภาพต่ำในหินแปร และมักพบร่วมกับไฮยาโลเฟน (hyalophane) เบราไนต์ (braunite) และทามาไอต์ (tamaite)
โตเกียวไอต์ถูกค้นพบที่เหมืองชิโรมารุ เมืองโอกูตามะ อำเภอนิชิตามะในพื้นที่โตเกียวตะวันตก จังหวัดโตเกียว และสมาคมวิทยาแร่นานาชาติ (ไอเอ็มเอ) รับรองการค้นพบใน ค.ศ. 2003 ซึ่งแร่นี้ยังพบในประเทศอิตาลีด้วย
วิกฤตการณ์รัฐธรรมนูญซามัว ค.ศ. 2021
ภูมิหลัง
การเลือกตั้งเมื่อวันที่ 9 เมษายน ค.ศ. 2021 ทำให้ที่นั่งของพรรคปกป้องสิทธิมนุษยชน (HRPP) ของนายกรัฐมนตรีตูอีลาเอปา อาอีโอโน ซาลีเลเล มาลีเอเลเงาอี และพรรคฟาอาตูอาตูอาอีเลอาตูอาซาโมอาอูอาตาซี (FAST) ของนาโอมี มาตาอาฟา เท่ากันที่ 25–25 ส่วนอีก 1 ที่นั่งเป็นของสมาชิกสภาไม่สังกัดพรรคการเมืองคือตูอาลา อีโอเซโฟ โปนีฟาซีโอ ต่อมาในวันที่ 20 เมษายน ค.ศ. 2021 คณะกรรมการการเลือกตั้งซามัวประกาศให้อาลีอีมาเลมานู อาโลฟา ตูอูเอาจากพรรค HRPP ได้รับเลือกที่นั่งเพิ่มเติมตามข้อกำหนดที่ให้มีสมาชิกสภาหญิงอย่างน้อยร้อยละ 10 ของสภาทั้งหมด ซึ่งตูอูเอาเป็นผู้สมัครหญิงที่มีคะแนนเสียงใกล้เคียงกับการได้รับการเลือกตั้งมากที่สุด วันต่อมาโปนีฟาซีโอประกาศว่าเขาจะร่วมพรรค FAST ทำให้คะแนนเสียงกลับมาเท่ากันที่ 26–26 จากนั้นในเย็นของวันที่ 4 พฤษภาคม โอเลอาโอโอเลมาโล ได้แถลงที่จะยุบสภาและประกาศให้มีการจัดการเลือกตั้งใหม่ในวันที่ 21 พฤษภาคม ค.ศ. 2021 กำหนดการเลือกตั้งใหม่ถูกประกาศออกมาเมื่อวันที่ 5 พฤษภาคม
อย่างไรก็ตามการแถลงยุบสภาและการตัดสินใจที่จะแต่งตั้งตูอูเอาถูกนำไปพิจารณาในชั้นศาล และในวันที่ 17 พฤษภาคม ค.ศ. 2021 ศาลสูงสุดซามัวได้กลับการตัดสินใจทั้งสองข้อ โดยประกาศว่าการตัดสินใจดังกล่าวไม่เป็นไปตามรัฐธรรมนูญและเป็นโมฆะ  ศาลให้การสนับสนุนผลการเลือกตั้งและสั่งให้รัฐสภาจัดประชุมภายใน 45 วัน หลังการลงคะแนนเสียงเลือกตั้งเดิม  จากนั้นในวันที่ 21 พฤษภาคม ศาลอุทธรณ์ซามัวปฏิเสธการให้สถานะสมาชิกสภาของตูอูเอาและยืนตามคำพิพากษาของศาลสูงสุด ทำให้พรรค FAST ครองเสียงข้างมากในรัฐสภา หลังจากที่มีคำวินิจฉัย โอโลอาโอโอเลมาโล ทรงออกประกาศเรียกประชุมเปิดรัฐสภาในวันที่ 24 พฤษภาคม  ในวันเดียวกันมีความพยายามของอัยการสูงสุดที่จะยกเลิกคำประกาศ แต่ถูกปฏิเสธโดยศาลสูงสุด เพราะฉะนั้นศาลได้ชี้ขาดว่า "คำวินิจฉัยของศาลสูงสุดเป็นตัวแทนกฎหมายในซามัว และควรปฏิบัติตาม การไม่ปฏิบัติตามกฎหมายย่อมมีผลตามมา" ในเย็นวันที่ 22 พฤษภาคม โอเลอาโอโอเลมาโล ระงับคำประกาศจนกว่าจะแจ้งให้ทราบภายหลัง พระองค์มิได้อธิบายเหตุผลอย่างละเอียดเกี่ยวกับการระงับในครั้งนี้ แต่กล่าวว่าจะทราบเหตุผล "เมื่อถึงเวลาที่เหมาะสม"
การตอบสนอง
นาโอมี มาตาอาฟา ผู้นำพรรค FAST ประนามการระงับการประชุมว่าเป็นการรัฐประหาร และประกาศแผนกลางที่จะนำเรื่องน้เข้าสู่กระบวนการของศาล ในวันที่ 23 พฤษภาคม ศาลสูงสุดซามัวได้ประชุมกันเพื่อพิจารณาการยกเลิกการประกาศระงับ และในบ่ายของวันเดียวกัน ศาลมีคำวินิจฉัยว่าการระงับดังกล่าวไม่เป็นไปตามกฎหมาย และการประกาศการประชุมรัฐสภาในวันที่ 24 พฤษภาคม ค.ศ. 2021 ยังมีผลอยู่ นายกรัฐมนตรีรักษาการมาลีเอเลเงาอีตอบกลับด้วยการกล่าวว่าคำศั่งศาลไม่ชอบด้วยกฎหมาย ด้วยพิพากษาได้ละเมิดกฎระเบียบในสถานการณ์ฉุกเฉิน และควรถูกตั้งข้อหา ส่วนตัวเขาและสมาชิกพรรค HRPP จะปฏิเสธที่จะสาบานตนเมื่อมีการประชุมรัฐสภา ต่อมาในเย็นวันนั้น เลอาอูเปเป โตเลอาโฟอา ฟาอาฟีซี ประธานรัฐสภา มีความตั้งใจที่จะระงับพิธีสาบานตน ซึ่งขัดต่อคำสั่งของศาล   เขากล่าวเพิ่มเติมว่าเขารับคำสั่งจากประมุขแห่งรัฐ ไม่ใช่ศาลสูงสุด
เช้าของวันที่ 24 พฤษภาคม สมาชิกสภาพรรค FAST และผู้สนับสนุนเดินทางมาถึงรัฐสภา แต่พบว่ามีคำรวจล้อมรอบอาคารและประตูถูกล็อกไว้ เลขาธิการสภาปฏิเสธที่จะให้พวกเขาเข้าอาคาร โดยปฏิบัติตามคำสั่งของฟาอาฟีซี นาโอมี มาตาอาฟากล่าวว่าสมาชิกสภาจะรอประมุขแห่งรัฐ และจะประชุมรัฐสภาบริเวณขั้นบันไดหากจำเป็น  ต่อมาในตอนบ่าย สมาชิกสภาพรรค FAST และรัฐมนตรีสาบานตนเข้าดำรงตำแหน่งตอประธานสภาที่ได้รับเลือกใหม่ในเต็นท์นอกรัฐสภา    และมาอาฟาได้สาบานตนเป็นนายกรัฐมนตรีหญิงคนแรกของประเทศซามัว ส่วนมาลีเอเลเงาอีตอบโต้ด้วยการกล่าวหาพรรค FAST ว่าเป็น "กบฎ"
ในวันที่ 26 พฤษภาคม ศาลสูงสุดได้เผยแพร่ตารางเวลา เพื่อแสดงว่าได้มีการวางแผนที่จะรับฟังการอุทธรณ์ในประเด็นด้านสาระของรัฐธรรมนูญอันเป็นเบื้องหลังของวิกฤตการณ์ที่เกิดขึ้นในวันที่ 31 พฤษภาคม 2021 และจะมีคำตัดสินในวันที่ 2 หรือ 3 มิถุนายน ในวันต่อมา ซาวาเลโนอา มาเรวา เบ็ทรัม อันนันเดล อัยการสูงสุดได้ยื่นให้ตัดสิทธิ์ผู้พิพากษาทั้งหมดจากการพิจารณาคดี โดยกล่าวหาว่าพวกเขามีอคติต่อ HRPP ต่อมาในวันเดียวกัน สำนักงานอัยการสูงสุดได้ยกเลิกคำขอและขอโทษต่อคณะตุลาการ  ต่อมาอาลีอีมาเลมานู อาโลฟา ตูอูเอาได้ยื่นคำร้องในลักษณะใกล้เคียงกัน แต่ไม่ได้รับการพิจารณา เนื่องจากถูกมองว่าเป็นความพยายามที่จะทำลายความเป็นบูรณภาพของตุลาการ
ในวันที่ 29 พฤษภาคม ได้มีการประกาศว่ามาลีเอเลเงาอี, ฟาอาฟีซี, อันนันเดล, และเลขาธิการรัฐสภา ทั้งหมดถูกกล่าวหาว่าดูหมิ่นศาลฐานไม่เคารพคำสั่งศาลและใช้วาจาหยาบคายต่อผู้พิพากษา
ในวันที่ 31 พฤษภาคม ผู้สนับสนุน HRPP ได้เดินขบวนอย่างสันติมุ่งหน้าสู่รัฐสภาในการสนับสนุนสมาชิกสภาหญิงคนที่หก ซึ่งตามมาด้วยการประชุมของหัวหน้าชุมชนและนักบวชนอกรัฐสภา ฟีอาเม นาโมี มาตาอาฟา และพรรค FAST ไม่ได้ร่วมประชุมด้วย ในบ่ายวันเดียวกันศาลอุทธรณ์รับฟังข้อโต้แย้งเกี่ยวกับโควตาของสมาชิกสภาหญิง ศาลยังคงสงวนคำตัดสิน แต่กล่าวว่าจะพิจารณาอย่างเร็วที่สุด
ในวันที่ 2 มิถุนายน ศาลอุทธรณ์มีคำวินิจฉัยว่าโควตาสมาชิกสภาหญิงควรมี 6 ที่นั่ง แต่ยังคงเห็นสอดคล้องกับศาลสูงสุดที่มีคำวินิจฉัยเกี่ยวกับการแต่งตั้งตูอูเอาไม่เป็นไปตามรัฐธรรมนูญและเป็นโมฆะ เนื่องจากโควตาไม่ควรถูกกำหนดจากผลการเลือกตั้ง แต่กำหนดหลักจากเมื่อข้อร้องเรียนต่าง ๆ เป็นอันยุติ และดำเนินการเลือกตั้งซ่อมเป็นที่เรียบร้อยแล้ว  นายกรัฐมนตรีรักษาการประกาศชัยชนะ และกล่าวว่าพรรคการเมืองของเขายังอยู่ในอำนาจ ในฐานะ "ผู้อารักขา" รัฐบาล (custodians of the Government) ขณะที่มาตาอาฟากล่าว่าคำตัดสินเป็นการยืนยันว่าพรรคของเธอมีจำนวนสมาชิกสภาเพียงพอต่อการจัดตั้งรัฐบาล และถึงเวลาแล้วที่รัฐบาลรักษาการจะยุติบทบาทลง
วันที่ 3 มิถุนายน ทั้งสองฝ่ายพบปะกันเพื่อเจรจาเกี่ยวกับการเปลี่ยนผ่านการปกครอง เมื่อวันที่ 7 มิถุนายน การเจรจาถึงทางตัน โดยตูอีลาเอปาปฏิเสธที่จะออกจากตำแหน่งหรือเรียกประชุมสภา เว้นแต่ว่าจะมีการถอนคำร้องผลการเลือกตั้งทั้งหมดและให้ที่นั่งในรัฐสภาแก่ตูอูเอา
วันที่ 18 มิถุนายน เซอีอูลี อูเอลีงีโตเน เซอีอูลี สมาชิกสภาพรรค HRPP สูญเสียที่นั่งในสภาของเขา เนื่องจากจากคำร้องผลการเลือกตั้งของเขา พบว่าเขามีความผิดฐานติดสินบน และถูกระงับสิทธิ์การลงเลือกตั้งเป็นสมาชิกสภาเป็นระยะเวลา 15 ปี
วันที่ 25 มิถุนายน ศาลอุทธรณ์ชี้แจงว่าผลการตัดสินในวันที่ 2 มิถุนายนไม่ได้เป็นการห้ามมิให้รัฐสภาจัดประชุมอ และสภาไม่จำเป็นต้องรอผลการพิจารณาคำร้องในการเลือกตั้งและการเลือกตั้งซ่อมก่อนที่จะประชุม และตั้งข้อสังเกตว่า "ข้อแนะนำของทั้งสองพรรคที่ว่า[ทั้งสองพรรค]มีที่นั่งแต่ละพรรค 26 ที่นั่ง นั้นไม่ถูกต้อง" และในช่วงของการพิพากษาก่อนหน้านี้ "F.A.S.T. มี 26 ที่นั่ง ส่วน H.R.P.P. มี 25 ที่นั่ง"
ในวันที่ 28 มิถุนายน 2021 ศาลสูงสุดพบว่าพิธีสาบานตนในวันที่ 24 พฤษภาคมไม่เป็นไปตามกฎหมายและเป็นโมฆะ และยังได้สั่งให้สภาจัดประชุมภายใน 7 วัน และความพยายามใดที่จะขัดขวางจะถือว่าเป็นการดูหมิ่นศาลและทำให้การสาบานตนในวันที่ 24 พฤษภาคมเป็นการกระทำที่ชอบ ในวันที่ 4 กรกฎาคม ตูอีมาเลอาลีอีฟาโน วาอาเลโตอา ซูอาเลาวีที่ 2 ประมุขแห่งรัฐ ขัดขืนคำสั่งศาล และประกาศว่าจะไม่มีการจัดประชุมสภาจนถึงเดือนสิงหาคม
ในวันที่ 5 กรกฎาคม 2021 พรรค HRPP เสียที่นั่งในสภาเพิ่มอีกหนึ่งที่นั่ง จากการที่ศาลพบว่าฟีอูงาลู เอเตอูอาตี มีความผิดฐานติดสินบน ต่อมาในวันที่ 7 กรกฎาคม HRPP On 7 July 2021 HRPP เสียเพิ่มอีก 1 ที่นั่ง จากการลาออกของสมาชิกสภาตามข้อตกลงของคำร้องการเลือกตั้ง ทำให้เหลือเพียง 20 ที่นั่ง
วันที่ 8 กรกฎาคม พรรค FAST ยื่นคำร้องต่อศาลให้ทบทวนปัญหาความจำเป็นและยอมรับพิธีสาบานตน ศาลสูงสุดให้ข้อสังเกตว่าการที่ประมุขแห่งรัฐมีคำสั่งให้ชะลอการเข้าประชุมสภาเป็นการขัดต่อคำสั่งศาลในวันที่ 28 มิภุนายน และเป็นการปฏิบัติที่เกินกว่าอำนาจที่ระบุไว้ในรัฐธรรมนูญ แต่ให้ประเด็นของการแก้ไขไปที่ศาลอุทธรณ์
วันที่ 12 กรกฎาคม สมาชิกสามคนของ HRPP ตัดสินใจลาออกจากตำแหน่ง เพื่อเข้าสู่กระบวนการเลือกตั้งใหม่ ทำให้พรรค FAST มี 26 ที่นั่ง ขณะที่ HRPP เหลือเพียง 17 ที่นั่ง.
ปฏิกิริยานานาชาติ
จาซินดา อาร์เดิร์น นายกรัฐมนตรีนิวซีแลนด์เรียกร้องให้ซามัวผดุงไว้ซึ่งหลักนิติธรรม และเคารพผลการเลือกตั้งที่เป็นประชาธิปไตย เธอยังกล่าวอีกว่านิวซีแลนด์มีความศรัทธาอย่างเต็มเปี่ยมต่อสถาบันในซามัว
Marise Payne รัฐมนตรีว่าการกระทรวงการค่างประเทศออสเตรเลียเรียกร้องทุกฝ่ายให้เคารพหลักนิติธรรมและกระบวนการประชาธิปไตย
เลขาธิการสหประชาชาติกระตุ้นให้บรรดาผู้นำในซามัวหาทางออกของสถานการณ์ทางเมืองในปัจจุบันผ่านการเจรจา
เฮนรี ปูนา เลขาธิการองค์กรการประชุมหมู่เกาะแปซิฟิกกล่าวว่าองค์กรการประชุมพร้อมให้ความช่วยเหลือหากจำเป็น และเรียกร้องให้ทุกฝ่ายแสวงหาแนวทางอย่างสันติในการแก้ไขปัญหา
หลังจากที่มีการสาบานตนเป็นนายกรัฐมนตรีของมาอาฟา สหพันธรัฐไมโครนีเซียเป็นรัฐบาลต่างชาติรัฐบาลแรกที่ให้การรับรองคณะผู้ปกครองใหม่ ต่อมาในวันที่ 27 พฤษภาคม ค.ศ. 2021 ปาเลาเป็นรัฐบาลต่างชาติประเทศที่สองที่ให้การยอมรับ จากนั้นรัฐบาลหมู่เกาะมาร์แชลล์ร่วมกับปาเลาและไมโครนีเซียในการให้การยอมรับรัฐบาลพรรค FAST
อิมราน จาวธรี
อิมราน จาวธรี (อักษรโรมัน: Imran Chaudhri; เกิดปี 1973) เป็นนักออกแบบชาวอังกฤษ-อเมริกัน ผู้สร้างสรรค์ยูสเซอร์อินเทอร์เฟซและงานออกแบบอินเทอแรกทีฟให้กับไอโฟน ขณะทำงานให้กับแอปเปิลตั้งแต่ปี 1995 ถึง 2017 เขาเป็นหนึ่งในทีมออกแบบของผลิจภัณฑ์หลายชิ้น เช่น แมก, ไอพอด, ไอโฟน, ไอแพด, แอปเปิลทีวี, แอปเปิลวอช, แอร์พอดส์ และ โฮมพอด นอกจากนี้เขายังถูกอ้างว่าเป็นผู้ประดิษฐ์สิ่งประดิษฐ์หลายชิ้นที่แอปเปิลจดสิทธิบัตร รวมถึง หน้าจอสัมผัส
จาวธรีเป็นหนึ่งในทีมออกแบบเล็ก ๆ ที่ออกแบบอินเทอร์เฟซแรกของไอโฟน ก่อนหน้าที่จะทำงานออกแบบให้ไอโฟน เขาเคยเป็นนักออกแบบแดชบอร์ด ซึ่งเป็นอินเทอร์เฟซวิจิตบน macOS นอกจากผลงานออกแบบหลายประการมนไอโฟนร่วมกัยนักออกแบบคนอื่น ๆ แล้ว จาวธรียังเป็นผู้ออกแบบการจัดวางไอคอนแอพพลิเคชั่นรูปสี่เหลี่ยมจัตุรัสบนหน้าจอให้เป็นแบบกริด หรือที่เรียกกันทั่วไปว่าโฮมสกรีน พร้อมทั้งมีฟังก์ชั่นในการจัดเรียงไอคอนใหม่ได้
จาวธรีลาออกจากแอปเปิลในปี 2017 เพื่ออกมาตั้งบริษัทเทคโนโลยีของตัวเองร่วมกัยภรรยา เบตานี บอนจอร์โน (Bethany Bongiorno) ในชื่อบริษัท ฮิวเมน (Humane) เขาพบกับภรรยาขณะทั้งคู่กำลังทำงานออกแบบให้กับไอแพด
กัลลิโพลี
คาบสมุทรกัลลิโพลี (Gallipoli peninsula; Gelibolu Yarımadası; Χερσόνησος της Καλλίπολης, Chersónisos tis Kallípolis) ตั้งอยู่ทางใต้ของเธรซตะวันออกในประเทศตุรกีส่วนทวีปยุโรป โดยทางตะวันตกมีทะเลอีเจียนและทางตะวันออกมีช่องแคบดาร์ดะเนลส์
กัลลิโพลีเป็นรูปภาษาอิตาลีของชื่อในภาษากรีกว่า Καλλίπολις (Kallípolis) หมายถึง 'เมืองที่สวยงาม' ซึ่งเป็นชื่อดั้งเดิมของเมืองเกลิโบลูในปัจจุบัน ในสมัยคลาสสิก คาบสมุทรนี้มีชื่อว่า เธรเซียนเคร์โซนีซ (Thracian Chersonese; Θρακικὴ Χερσόνησος, Thrakiké Chersónesos; Chersonesus Thracica)
อุบายสับตัว
"อุบายสับตัว" เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์  ตีพิมพ์ครั้งแรกใน นิตยสารสแตรนด์ในสหราชอาณาจักรในเดือนมีนาคม ค.ศ. 1893 และในนิตยสารฮาเพอส์วีกลีในสหรัฐอเมริกาในเดือนเดียวกัน เป็นเรื่องสั้นลำดับที่ 4 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุในฉบับที่ตีพิมพ์ในอังกฤษ และเป็นลำดับที่ 3 จากทั้งหมด 11 เรื่องใน เรื่องสั้นเชอร์ล็อก โฮมส์ ชุด จดหมายเหตุ ในฉบับที่ตีพิมพ์ในอเมริกา (เนื่องจากการตัดเรื่อง "ตามพิฆาต" ออกเพราะเนื้อเรื่องมีประเด็น "อื้อฉาว")
ประวัติการตีพิมพ์
"อุบายสับตัว" ตีพิมพ์ครั้งแรกในสหราชอาณาจักรในนิตยสารสแตรนด์เมื่อเดือนมีนาคม ค.ศ. 1893 และในสหรัฐอเมริกาในนิตยสารฮาเพอส์วีกลี เมื่อวันที่ 11 มีนาคม ค.ศ. 1893 และยังตีพิมพ์ในนิตยสารสแตรนด์ฉบับสหรัฐเมื่อเดือนเมษายน ค.ศ. 1893 ในนิตยสารสแตรนด์มีภาพวาดประกอบเนื้อเรื่อง 7 ภาพวาดโดยซิดนีย์ พาเก็ต และ 1 ภาพวาดโดย W. H. Hyde ตีพิมพ์ในนิตยสารฮาเพอส์วีกลี เรื่องสั้นถูกรวมในหนังสือรวมเรื่องสั้น เรื่องสั้นเชอร์ล็อก โฮมส์ ชุด จดหมายเหตุ ซีงตีพิมพ์ในเดือนธันวาคม ค.ศ. 1893 ในสหราชอาณาจักร และเดือนกุมภาพันธ์ ค.ศ. 1894 ในสหรัฐอเมริกา
จักรพรรดิเอาเรลิอานุส
จักรพรรดิออเรเลียน (Emperor Aurelian, Lucius Domitius Aurelianus Augustus; 9 กันยายน 214/215 – กันยายน/ตุลาคม 275) จักรพรรดิแห่ง จักรวรรดิโรมันตะวันตก จาก ค.ศ. 270 ถึง 275 พระองค์ก้าวขึ้นจากตำแหน่งทางทหารสู่ตำแหน่งจักรพรรดิระหว่างรัชสมัยของพระองค์จักรวรรดิโรมันตะวันตกได้พ่ายแพ้ต่อชนเผ่าต่าง ๆ กระทั่งจักรพรรดิออเรเลียนได้ฟื้นฟูมณฑลทางตะวันออกของจักรวรรดิโรมันขึ้นมาอีกครั้งหลังจากพิชิต จักรวรรดิพาลไมรีน ได้ใน ค.ศ. 273 ในปีต่อมาพระองค์สามารถพิชิต จักรวรรดิกอลลิก ทางตะวันตกและสามารถรวมจักรวรรดิโรมันให้เป็นหนึ่งเดียวอีกครั้ง
อาร์กเดอะแลดมอนสเตอร์เกมวิธคาสิโนเกม
อาร์กเดอะแลดมอนสเตอร์เกมวิธคาสิโนเกม (アークザラッド・モンスターゲーム with カジノゲーム; Arc The Lad MONSTER GAME with CASINO GAME) เป็นวิดีโอเกมที่ผลิตโดยจีคราฟต์ และจัดเปิดตัวโดยโซนี่คอมพิวเตอร์เอนเตอร์เทนเมนท์
รูปแบบการเล่น
เป็นสังเวียนที่อยู่ในโลกแห่งอาร์กเดอะแลด ซึ่งมี "มอนสเตอร์เกม" รวมถึงมีศูนย์การค้าที่ดำเนินการโดยคาสิโนของชองการ่า ซึ่งเป็น "คาสิโนเกม" โดยได้แบ่งลงสู่ซีดีสองแผ่น
"มอนสเตอร์เกม" เป็นส่วนหนึ่งของอาร์กเดอะแลด II (ซึ่งเป็นตอนต่อของอาร์กเดอะแลดภาค 2) ที่ได้รับการนำเสนอโดยการจับฉลากด้วยการส่งบัตรเข้าร่วม และได้ดำเนินการเชิงพาณิชย์โดยการเพิ่มคาสิโนเหล่านี้ เกมนี้มีไอเท็มที่ทรงประสิทธิภาพซึ่งไม่อาจหามาได้โดยปกติ และมีความสอดคล้องกับความต้องการในอาร์กเดอะแลดภาค 2
เกมมอนสเตอร์
เป็นการทำศึกกับเหล่ามอนสเตอร์และทำการรวบรวมข้อมูลในแต่ละศึก โดยการสวมบทมอนสเตอร์และจะได้รับรางวัลหากชนะการต่อสู้ รวมถึงผองเพื่อนและไอเทมต่าง ๆ ข้อมูลที่ทำการบันทึกไว้สามารถนำมาใช้ในอาร์กเดอะแลดภาค 2 (ส่วนเรื่องราวที่ผ่านพ้นจากสองภาคมาแล้วอาจจะไม่ได้ผล) ตามค่าประสบการณ์ที่ได้รับและไอเท็มสามารถใช้ได้โดยตรงตามแต่ละบุคคล
เกมคาสิโน
เกมคาสิโนที่หลากหลายมีอยู่ที่ศูนย์การค้าซึ่งดำเนินการโดยชองการ่า ซึ่งมีจุดมุ่งหมายในการแก้ปัญหาของชองการ่า โดยมีการปรากฏตัวจของอาร์คในฐานะเสมียน สิ่งที่แตกต่างจากเกมมอนสเตอร์ คือการที่ข้อมูลไม่ได้ใช้ร่วมกับอาร์กเดอะแลดภาค 2 โดยเกมที่ปรากฏ ประกอบด้วย: 3 นัมเบอร์, สล็อตแมชชีน, บิงโกดาร์บี, การ์ดเกม และซูเปอร์สลอต
กล้องโทรทรรศน์อวกาศ
กล้องโทรทรรศน์อวกาศ คืออุปกรณ์สำหรับการสังเกตการณ์ทางดาราศาสตร์ที่อยู่ในอวกาศภายนอกในระดับวง โคจรของโลกเพื่อทำการสังเกตการณ์ดาวเคราะห์อันห่างไกล ดาราจักร และวัตถุท้องฟ้าต่าง ๆ ที่ช่วยให้มนุษย์ทำความเข้าใจกับจักรวาลได้ดีขึ้นการสังเกตการณ์ในระดับวงโคจรช่วยแก้ปัญหาทัศนวิสัยในการสังเกตการณ์บนโลกที่ มีอุปสรรคต่าง ๆ เช่น การแผ่รังสีแม่เหล็กไฟฟ้าในชั้นบรรยากาศ เป็นต้น นอกจากนี้การถ่ายภาพวัตถุท้องฟ้ายังสามารถทำได้ที่ความยาวคลื่นต่าง ๆ กัน ซึ่งบางอย่างไม่สามารถทำได้บนผิวโลก
โครงการกล้องโทรทรรศน์อวกาศที่ สำคัญของนาซา คือโครงการหอดูดาวเอก ซึ่งประกอบด้วยกล้องโทรทรรศน์อวกาศ 4 ชุดได้แก่ กล้องโทรทรรศน์อวกาศฮับเบิล กล้องโทรทรรศน์อวกาศคอมป์ตัน กล้องโทรทรรศน์อวกาศจันทรา และกล้องโทรทรรศน์อวกาศสปิตเซอร์ นอกจากนี้ยังมีกล้องโทรทรรศน์อวกาศอื่น ๆ อีกที่อยู่ในวงโคจรแล้ว และกำลังจะขึ้นสู่วงโคจรในอนาคต
กล้องโทรทรรศน์อวกาศฮับเบิล
เป็นหนึ่งในเครื่องมือวิทยาศาสตร์ที่สำคัญที่สุดในประวัติศาสตร์การศึกษาดาราศาสตร์ที่ทำให้นักดาราศาสตร์ค้นพบปรากฏการณ์สำคัญต่าง ๆ อย่างมากมาย เช่น ภาพอวกาศห้วงลึกมากของฮับเบิล เกิดขึ้นจากความร่วมมือระหว่างองค์การนาซาและองค์การ อวกาศยุโรป
โครงการก่อสร้างกล้องโทรทรรศน์อวกาศเริ่มต้นมาตั้งแต่ปี ค.ศ. 1923 ได้รับอนุมัติทุนสร้างในช่วงปี ค.ศ. 1970 แต่เริ่มสร้างได้ในปี ค.ศ. 1983 กล้องได้ขึ้นสู่อวกาศในปี ค.ศ. 1990 แต่กระจกเงาปฐมภูมิมี ความคลาดทรงกลมทำให้ภาพถ่ายที่ได้สูญเสียคุณภาพไปอย่างมาก ภายหลังจากการซ่อมแซมในปี ค.ศ. 1993 จึงได้กลับมามีคุณภาพเหมือนดังที่ตั้งใจไว้
กล้องโทรทรรศน์อวกาศคอมป์ตัน
เป็นหอสังเกตการณ์ดวงที่สองของนาซาในโครงการหอดูดาวเอกที่ส่งขึ้นสู่อวกาศ ขึ้นสู่อวกาศเมื่อวันที่ 5 เมษายน ค.ศ. 1991 และได้ทำงานจนกระทั่งปลดระวางในวันที่ 4 มิถุนายน ค.ศ. 2000 โดยอยู่ในวงโคจรต่ำของโลกที่ระดับความสูงประมาณ 450 กิโลเมตร เพื่อหลบหลีกผลกระทบจากแถบรังสีแวนอัลเลน นับเป็นเครื่องมือทางฟิสิกส์ดาราศาสตร์ที่มีน้ำหนักมากที่สุดเท่าที่เคยส่ง ขึ้นสู่อวกาศ ด้วยน้ำหนักถึง 17,000 กิโลกรัม
กล้องโทรทรรศน์อวกาศสปิตเซอร์
เป็นกล้องสังเกตการณ์อวกาศอินฟราเรด ขึ้นสู่อวกาศเมื่อวันที่ 25 สิงหาคม ค.ศ. 2003 และได้สิ้นสุดภารกิจแล้วเมื่อวันที่ 30 มกราคม ค.ศ. 2020
กล้องโทรทรรศน์อวกาศจันทรา
เป็นดาวเทียมของนาซา ที่มีอุปกรณ์ตรวจจับที่สามารถตรวจจับรังสีเอกซ์ได้ จึงเป็นประโยชน์อย่างมากสำหรับการศึกษารังสีเอกซ์ในห้วงอวกาศ ถูกส่งขึ้นสู่อวกาศโดยยาน STS-93 เมื่อวันที่ 23 กรกฎาคม ค.ศ. 1999
หลักทรัพย์ คันทรี่ กรุ๊ป
บริษัทหลักทรัพย์ คันทรี่ กรุ๊ป จำกัด (มหาชน) (COUNTRY GROUP SECURITIES PUBLIC COMPANY LIMITED ชื่อย่อ:CGS) เป็นบริษัทที่ดำเนินธุรกิจนายหน้าซื้อขายหลักทรัพย์ ก่อตั้งขึ้นในปี พ.ศ. 2509 ในชื่อบริษัท แอ๊ดคินซัน เอ็นเตอร์ไปรส์ จำกัด บริษัทสมัครและได้รับเลือกเป็นบริษัทสมาชิกหมายเลข 3 ของตลาดหลักทรัพย์ในปี พ.ศ. 2517 และบริษัทได้เปลี่ยนแปลงชื่อเป็น “บริษัทหลักทรัพย์ แอ๊ดคินซัน จำกัด” ในปี พ.ศ. 2522
ปัจจุบันบริษัทประกอบธุรกิจ 8 ประเภทคือ
พระครูพัฒนกิจจานุรักษ์ (ชัยวงศ์ จนฺทวํโส)
พระครูพัฒนกิจจานุรักษ์ หรือ ครูบาชัยยะวงศาพัฒนา หรือ ครูบาวงศ์ ฉายา จนฺทวํโส เป็นภิกษุนักพัฒนา ชาวจังหวัดลำพูน ศิษย์ครูบาศรีวิชัย อดีตเจ้าอาวาสวัดพระพุทธบาทห้วยต้ม
ประวัติ
ครูบาชัยยะวงศาพัฒนา มีนามเดิม ชัยวงศ์ ต๊ะแหนม เกิดวันที่ 22 เมษายน พ.ศ. 2456 เป็นบุตรนายน้อยจันต๊ะกับนางบัวแก้ว ครอบครัวเป็นเกษตรกรยากจนแต่มีศรัทธาในพุทธศาสนา เมื่ออายุ 12 ปีท่านเริ่มถือมังสวิรัติ แล้วบรรพชาเป็นสามเณรโดยมีครูบาชัยลังกาเป็นพระอุปัชฌาย์ ได้ฉายาว่า ชัยลังกา ตามฉายาของพระอุปัชฌาย์
ขณะเป็นสามเณร แม้จะถูกเพื่อนกลั่นแกล้งทำร้ายร่างกายเสมอ แต่ท่านอดทนและให้อภัยตลอด ท่านยังได้ติดตามครูบาชัยลังกาออกจาริกไปที่ต่าง ๆ จนเข้าอุปสมบทที่วัดพระพุทธบาทตากผ้า โดยมีครูบาพรหมจักรเป็นพระอุปัชฌาย์ ได้ฉายาว่า ชัยยะวงศา แล้วออกจาริกต่อจนได้พบชาวปกาเกอะญอ ต่อมาพวกเขาเลื่อมใสท่านมากจนหันมานับถือพุทธศาสนา ย้ายมาตั้งถิ่นฐานรอบวัดพระพุทธบาทห้วยต้ม รักษาศีล 5 และถือมังสวิรัติเช่นเดียวกับท่าน
เมื่ออายุ 22 ปี ท่านทราบข่าวว่าครูบาศรีวิชัยนำประชาชนสร้างถนนขึ้นวัดพระธาตุดอยสุเทพ ท่านจึงพาชาวกะเหรี่ยงส่วนหนึ่งมาร่วมช่วยเหลือด้วยจนแล้วเสร็จจึงกลับไปจำพรรษาที่วัดจอมหมอก อำเภออมก๋อย ขณะนั้นฝ่ายต่อต้านครูบาศรีวิชัยซึ่งกลั่นแกล้งขัดขวางงานของครูบามาตลอด ได้ตั้งอธิกรณ์กับลูกศิษย์ครูบาแล้วบังคับให้ลาสิกขาบท รวมทั้งพระชัยยะวงศาก็ถูกเจ้าคณะตำบลจับสึกเช่นกัน ท่านจึงเปลี่ยนมาครองผ้าขาว แต่ยังรักษาข้อวัตรภิกษุอย่างเคร่งครัดเช่นเดิม แล้วไปช่วยครูบาศรีวิชัยบูรณะวัดบ้านปางเสร็จแล้วจึงออกจาริกต่อไป จนอายุ 28 ปี ครูบาศรีวิชัยมรณภาพ ท่านช่วยงานศพแล้วมาอยู่วัดป่าพลู ได้อุปสมบทอีกครั้ง โดยครูบาบุญมา วัดบ้านโฮ่ง เป็นพระอุปัชฌาย์ ได้ฉายาว่า จนฺทวํโส
ท่านจาริกไปบูรณะวัดต่าง ๆ จนอายุ 34 ปี จึงรับนิมนต์มาบูรณะวัดพระพุทธบาทห้วยต้ม แล้วจำพรรษาที่นี่ตลอดมา
ครูบาวงศ์อาพาธด้วยโรคหัวใจ เข้ารับการรักษาที่โรงพยาบาลมหาราชนครเชียงใหม่ จนมรณภาพเมื่อวันที่ 17 พฤษภาคม พ.ศ. 2543 สิริอายุได้ พรรษา 69
ปลากะรังจุดฟ้าจุดเล็ก
ปลากะรังจุดฟ้าจุดเล็ก เป็นปลากระดูกแข็งในวงศ์ปลากะรัง (Serranidae) วงศ์ย่อย Epinephelinae มีชื่อสามัญอื่น ๆ ว่า "ปลากุดสลาด", "ปลาเก๋าจุดฟ้า" หรือ "ปลาย่ำสวาท" เป็นต้น
ปลากะรังจุดฟ้าจุดเล็กมีลำตัวแบนยาว มีความยาวลำตัวได้จนถึง 120 เซนติเมตร บริเวณรอบดวงตาแบน ไม่มีเกล็ด ก้านซี่เหงือกจำนวน 6–10 อัน หลังมีก้านครีบแข็ง 7–8 ก้าน ครีบที่ 3 หรือ 4 ยาวที่สุด ก้านครีบอ่อน 10–12 อัน ครีบอกมีก้านครีบอ่อน 15–17 อัน ครีบก้นมีก้านครีบแข็ง 3 อัน และก้านครีบอ่อน 8 อัน หางเป็นแบบตรงเว้ากลางเล็กน้อย สีลำตัวมีหลากหลายตั้งแต่สีเขียวมะกอกถึงแดงน้ำตาล สีส้มแดงถึงแดงเข้ม จะมีจุดสีฟ้าเล็ก ๆ บนหัวและแก้มมากกว่า 10 จุด และที่ลำตัว ยกเว้นใต้ท้อง
พบในทะเลความลึกตั้งแต่ 3–100 เมตร พบชุกชุมแถบทะเลเขตร้อน ได้แก่ ประเทศไทย, อินเดีย, ศรีลังกา, พม่า, มาเลเซีย, อินโดนีเซีย, สิงคโปร์, ออสเตรเลียตอนเหนือ, ทะเลแดง, ทะเลอาหรับ และทวีปแอฟริกาตอนใต้ ในเขตอบอุ่นพบบ้างแต่ไม่มากเท่า
ปลากะรังจุดฟ้าจุดเล็กเป็นปลาเศรษฐกิจที่มีเนื้อรสชาติอร่อย มีราคาขายที่สูงกว่าปลากะรังชนิดอื่น ๆ โดยมีราคาขายตกถึงตัวละ 750–800 บาท จึงมีการเพาะเลี้ยงกันในกระชัง
แหล่งข้อมูลอื่น
ฃ
กีฬาเฟสปิก 2006
กีฬาเฟสปิกเกมส์ 2006 การแข่งขันกีฬาเฟสปิก ครั้งที่ 9 จัดขึ้นที่ กัวลาลัมเปอร์ มาเลเซีย ระหว่างวันที่ 25 พฤศจิกายน - 1 ธันวาคม พ.ศ. 2549 (ค.ศ. 2006) จำนวนนักกีฬา 3,641 คน จาก 46 ประเทศ การแข่งขันเฟสปิกเกมส์ครั้งนี้ จัดขึ้นเป็นครั้งสุดท้าย จึงได้มีการเปลี่ยนชื่อการแข่งขันจากกีฬาเฟสปิกเป็นกีฬาเอเชียนพาราเกมส์ ให้สอดคล้องกับการแข่งขันเอเชียนเกมส์ เอเชียนพาราเกมส์ 2010 จัดขึ้นที่ กวางโจว สาธารณรัฐประชาชนจีน ยังเป็นการเริ่มนับครั้งที่หนึ่งใหม่อีกด้วย.
พิธีเปิด
พิธีเปิดการแข่งขันกีฬาเฟสปิกเกมส์ ครั้งที่ 9 จัดขึ้นในวันที่ 25 พฤศจิกายน พ.ศ. 2549 ณ สนามกีฬาแห่งชาติบูกิตจาลีล โดยสมเด็จพระราชาธิบดีตวนกู ซัยยิด ซีรอญุดดีน และ สมเด็จพระราชินีตวนกู เฟาซิอาห์ บินตี อัลมาร์ฮูม เติงกู อับดุล รอชีด เสด็จพระราชดำเนินเป็นองค์ประธานในพิธีเปิด
ชนิดกีฬา
กีฬาเฟสปิกเกมส์ในครั้งนี้ บรรจุชนิดกีฬาทั้งหมด 17 ประเภท
ตารางสรุปเหรียญรางวัล
ประเทศที่ได้รับเหรียญทองมากที่สุดในการแข่งขันกีฬาเฟสปิกเกมส์ 2006 ดังนี้
สรุปเหรียญรางวัลที่นักกีฬาไทยได้รับ
ในการแข่งขันเฟสปิกเกมส์ครั้งนี้ นักกีฬาไทยสามารถทำผลงานได้ทั้งหมด เหรียญ แบ่งเป็น
สโมสรฟุตบอลชลบุรีในฤดูกาล 2560
ฤดูกาล 2560 เป็นฤดูกาลที่ 12 ของสโมสรฟุตบอลชลบุรี ในไทยพรีเมียร์ลีก
ภาพรวม
{| class="wikitable" style="text-align: center" !rowspan=2|การแข่งขัน !colspan=8|บันทึก !แข่ง !ชนะ !เสมอ !แพ้ !ได้ !เสีย !ต่าง !% ชนะ
! ทั้งหมด
ผู้เล่นที่ทำประตูสูงสุด
รวมทุกการแข่งขัน โดยถ้าประตูรวมเท่ากันจะเรียงตามหมายเลขเสื้อ
การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
การากุม
ทะเลทรายการากุม (เติร์กเมน: Garagum, รัสเซีย: Каракумы, คาซัค: 'Қарақұм') ในภาษาเตอร์กิก ชื่อทะเลทรายมีความหมายว่า ทะเลทรายดำ เป็นทะเลทรายในเอเชียกลาง ตั้งอยู่ทางตอนใต้ของทะเลอารัล มีเนื้อที่ประมาณ 350,000 กม² ครอบคลุมพื้นที่ 70% ของประเทศเติร์กเมนิสถาน มีประชากรอยู่อาศัยบางตา มีค่าเฉลี่ย 1 คนต่อพื้นที่ 6.5 กม² และมีฝนตกน้อย ค่าเฉลี่ย 70 ถึง 150 มม.
ฟุตบอลชิงแชมป์สโมสรโลก 2021
ฟุตบอลชิงแชมป์สโมสรโลก 2021 (2021 FIFA Club World Cup) เป็นการแข่งขันฟุตบอลชิงแชมป์สโมสรโลก ครั้งที่ 18 จัดขึ้นโดยฟีฟ่า ซึ่งจะมีทีมสโมสรฟุตบอลนานาชาติทั้ง 6 ทวีปมาแข่งขัน โดยครั้งนี้จัดขึ้นที่สหรัฐอาหรับเอมิเรตส์
การแข่งขันถูกกำหนดให้เริ่มต้นตั้งแต่วันที่ 17 มิถุนายน ถึง 4 กรกฎาคม ค.ศ. 2021 แต่ฟีฟ่าจะเลื่อนการแข่งขันไปในภายหลังในปี ค.ศ. 2021 หรือ 2022 อันเป็นผลมาจากการเปลี่ยนตารางการแข่งขันฟุตบอลชิงแชมป์แห่งชาติยุโรปและโกปาอาเมริกาซึ่งเลื่อนออกไป จากกลางปี ค.ศ. 2020 ถึงกลางปี ค.ศ. 2021 เนื่องจากการระบาดทั่วของโควิด-19
ไบเอิร์นมิวนิก ทีมแชมป์เก่าไม่สามารถเข้าร่วมแข่งขันได้หลังจากตกรอบ 8 ทีม ยูฟ่าแชมเปียนส์ลีก ฤดูกาล 2020–21
สนามแข่งขัน
ประกาศรายชื่อ 2 สนาม เมืองอาบูดาบี หลังจากเป็นเจ้าภาพการแข่ง เอเชียนคัพ 2019
การแข่งขัน
All times are local, GST (UTC+4).
ผู้ทำประตู
2 การทำเข้าประตูตัวเอง
ตารางสรุปการแข่งขัน
ต่อการประชุมทางสถิติในกีฬาฟุตบอล, แต่ละนัดตัดสินใน ต่อเวลาพิเศษ นับได้ว่าเป็นการชนะและการแพ้, ในขณะที่แมตช์การแข่งขันตัดสินโดย การยิงลูกโทษ จะนับว่าเป็นการเสมอ.
รางวัล
รางวัลด้านล่างนี้จะมอบให้เมื่อสิ้นสุดการแข่งขัน. ชียากู ซิลวา ของ เชลซี ชนะรางวัล ลูกบอลทองคำ, สนับสนุนโดย อาดิดาส, ซึ่งได้รับรางวัลร่วมกับ อาลีบาบา คลาวด์ รางวัลเพื่อยกย่องผู้เล่นของทัวร์นาเมนต์.
วิทยาลัยเทคนิคราชบุรี 2
วิทยาลัยเทคนิคราชบุรี 2 เป็นวิทยาลัยด้านการอาชีวศึกษา (Vocational Education) อยู่ในสังกัดของ สำนักงานคณะกรรมการการอาชีวศึกษา (สอศ.) ปัจจุบันตั้งอยู่ ณ เลขที่ 12 หมู่ 2ตำบลคุ้งพยอม อำเภอบ้านโป่ง จังหวัดราชบุรี
ประวัติของวิทยาลัย
วิทยาลัยเทคนิคราชบุรี2 ได้รับการประกาศตั้งขึ้น เมื่อวันที่ 14 พฤษภาคม พ.ศ. 2539 โดย ฯพณฯสุขวิช รังสิตพลรัฐมนตรีว่าการกระทรวงศึกษาธิการในขณะนั้น โดยเป็นสถานศึกษาหนึ่งในจำนวน 18 แห่ง ตามโครงการขยายวิทยาลัยเทคนิคแห่งใหม่ในสังกัดกองวิทยาลัยเทคนิคกรมอาชีวศึกษากระทรวงศึกษาธิการ ตามเป้าหมายดั้งเดิมนั้นวิทยาลัยฯ จะดำเนินการจัดตั้งอยู่ในเขตพื้นที่ของ ตำบลดอนทราย อำเภอปากท่อ จังหวัดราชบุรี แต่ได้ย้ายมาดำเนินการจัดตั้งในสถานที่แห่งใหม่ เป็นครั้งที่ 2 ที่ตำบลอ่างทอง อำเภอเมือง จังหวัดราชบุรี และได้เริ่มดำเนินการไปแล้วในระยะหนึ่ง แต่อันเนื่องด้วยบริเวณดังกล่าวนั้น อยู่ห่างจากจุดที่ทางกองสรรพาวุธทหารบก มาทำลายวัตถุระเบิดของทางการทหาร ไม่มากนักและเพื่อความปลอดภัย ทางกองวิทยาลัยเทคนิค จึงเห็นสมควรให้เปลี่ยนแปลงสถานทีจัดตั้งให้อีกครั้งหนึ่ง
ซึ่งเห็นว่าแหล่งอุตสาหกรรมหลักๆ ของทางจังหวัดราชบุรีนั้น อยู่บริเวณ อำเภอบ้านโป่ง ค่อนข้างมากและหนาแน่น มีโรงงานอุตสาหกรรมต่าง ๆ เป็นจำนวนมาก ซึ่งมีความต้องการทางด้านบุคลากรทางด้านวิชาชีพช่างอุตสาหกรรม และพาณิชยกรรมค่อนข้างสูง จึงได้เล็งเห็นถึงความสำคัญในการที่จะได้จัดตั้งสถานศึกษาเพื่อรองรับในภาคอุตสาหกรรมของทางจังหวัดราชบุรีขึ้นที่นี่ จึงได้ให้ย้ายมาดำเนินการจัดตั้ง และก่อสร้างสถานศึกษาขึ้น ในพื้นที่ ตำบลคุ้งพะยอม อำเภอบ้านโป่งจังหวัดราชบุรี ซึ่งอยู่ห่างจาก วิทยาลัยเทคนิคราชบุรี ประมาณ45กิโลเมตร ซึ่งแรกเริ่มเดิมที่ได้ใช้ชื่อสถานศึกษาว่า“วิทยาลัยเทคนิคราชบุรี แห่งที่ 2“ แต่ในปัจจุบัน ได้เปลี่ยนชื่อสถานศึกษาจากเดิม คือ วิทยาลัยเทคนิคราชบุรี แห่งที่ 2 เป็น “วิทยาลัยเทคนิคราชบุรี 2” ตั้งแต่วันที่ 1 ตุลาคม พ.ศ. 2543 จนถึงปัจจุบัน เนื้อที่ที่ใช้ในการจัดตั้งสถานศึกษานั้น เดิมเป็นลำน้ำ ของแม่น้ำแม่กลอง ซึ่งปัจจุบันเป็นพื้นที่ตื้นเขินขึ้นหลังจาก มีการก่อสร้างเขื่อนขึ้น ในจังหวัดกาญจนบุรี เมื่อปี พ.ศ. 2514 ทำให้ลำน้ำ ของแม่น้ำแม่กลองนั้น เปลี่ยนทิศทางการไหล ทำให้ พื้นที่ดังกล่าวมีลักษณะ เป็นคุ้งน้ำคล้ายถุง เกิดเป็นเกาะกลางน้ำขึ้น และได้ตื้นเขินขึ้นเรื่อยๆ ทำให้กลางเป็นเป็นเพียงลำน้ำเล็กๆไหลลงไปบรรจบลำแม่น้ำหลักๆ ที่บริเวณข้างเคียงกับวัดตาลปากลัด จึงทำให้มีเนื้อที่มาก่อตั้งเป็นสถานที่มาก่อตั้งเป็นสถานที่ของวิทยาลัยเทคนิคราชบุรี 2ขึ้น โดยมีพื้นที่ทั้งหมดประมาณ 450 ไร่ แต่ทางจังหวัดราชบุรี ได้พิจารณาอนุญาตให้ใช้เป็นพื้นที่ของสถานศึกษาประมาณ300ไร่ ซึ่งแต่เดิมจะเป็นสถานที่ที่ใช้ในการก่อตั้งวิทยาเขตของทางสถาบันเทคโนโลยีปทุมวัน (โรงเรียนช่างกลปทุมวัน) แต่ทางสถาบันเทคโนโลยีปทุมวันได้ยกเลิกการก่อตั้งในสถานที่นี้ ทางกองวิทยาลัยเทคนิค จึงได้พื้นที่นี้มาก่อตั้งเป็นพื้นที่ ที่ตั้งอยู่ในเขตของ หมู่ที่1และหมู่ที่2 ตำบลคุ้งพยอม อำเภอบ้านโป่ง จังหวัดราชบุรี
ซึ่งทางวิทยาลัยเทคนิคราชบุรี 2 ภายใต้การนำโดยท่าน ผอ.นิวัฒน์ ภิรมย์สุข ผู้อำนวยคนแรกของทางวิทยาลัยฯ ได้ก่อตั้งสำนักงานชั่วคราวของทางวิทยาลัยเทคนิคราชบุรี 2 ขึ้นที่ภายในบริเวณวิทยาลัยเทคนิคราชบุรี ตำบลหน้าเมือง อำเภอเมือง จังหวัดราชุรี และได้เริ่มเปิดรับสมัครนักศึกษาขึ้นครั้งแรก ในภาคเรียนที่ 2 ปีการศึกษา 2541 ในสาขาวิชาช่างไฟฟ้ากำลัง ในระดับ ปวส. โดยรับเฉพาะผู้ที่จบการศึกษาในระดับชั้น ปวช.3 ในสาขาช่างไฟฟ้าเท่านั้น และได้ตั้งศูนย์การเรียนชั่วคราว ณ วิทยาลัยเทคนิคราชบุรี และใช้คณะครูอาจารย์จากทางวิทยาลัยเทคนิคราชบุรี ขณะนั้นสถานที่ก่อตั้งอยู่ในช่วงการดำเนินการก่อสร้าง ยังไม่แล้วเสร็จดี และยังไม่มีบุคลากรทางด้านสายการสอน วิทยาลัยเทคนิคราชบุรี 2 ได้เริ่มเปิดดำเนินการต่างๆ ขึ้นในสถานที่นี้เป็นครั้งแรกในภาคเรียนที่ 1ปีการศึกษา 2542 โดยรับครูผู้สอนจากการโอนย้ายของข้าราชการครูและเปิดรับสมัครครูจ้างสอนเป็นของตัวเอง และยังได้นำคณะนักศึกษา ระดับ ปวส. สาข่างไฟฟ้ากำลัง ที่ได้รับเข้ามาศึกษา เมื่อภาคเรียนที่2/2541 ย้ายมาดำเนินการจัดการเรียนการสอนในพื้นที่ในปัจจุบัน และพร้อมกับเปิดรับศึกษาใหม่ ในระดับ ปวส. ขึ้นไป โดยรับจากผู้ที่จบการศึกษาการศึกษาในระดับ ปวช.3และ ม.6 หรือเทียบเท่าในสายวิชาช่างอุตสาหกรรม และสายพาณิชยกรรม
สัญลักษณ์สำคัญ
สีประจำวิทยาลัยเทคนิคราชบุรี2 คือ สีขาวและสีเลือดหมู สีขาว คือสีของดอกมะลิ ซึ่งดอกมะลิเป็นดอกไม้ที่มีสีขาวบริสุทธิ์ ส่งกลิ่นหอมไปไกลและหอมได้นาน อีกทั้งยังออกดอกได้ตลอดทั้งปี เปรียบได้กับความรักอันบริสุทธิ์ สะอาดเรียบง่ายและยังหมายถึงความนอบน้อมถ่อมตน สีเลือดหมู คือสีขององค์พระวิษณุ พระผู้สร้างแห่งโลกา เป็นพระบิดาแห่งวิชาชีพทางด้านวิศวกรรม อันเป็นที่เคารพและบูชาของช่างทั้งหลายทั้งปวง เพราะพระองค์ท่านเป็นนายช่างใหญ่แห่งสรวงสวรรค์และยังเป็นเทพผู้สร้างดาวเหนือ
ดอกไม้ประจำวิทยาลัยเทคนิคราชบุรี 2 คือ ดอกแก้วเจ้าจอม เนื่องด้วยสมัยนั้น ท่านจรูญ ชูลาภ ซึ่งดำรงตำแหน่งเป็นอธิบดีกรรมอาชีวศึกษา ได้มาทำพิธีเปิดวิทยาลัยเทคนิคราชบุรี 2 และได้ร่วมปลูกต้นแก้มเจ้าจอมไว้ ณ ที่แห่งนี้ เพื่อเป็นที่ระลึกกับทางวิทยาลัยฯ จึงได้นำเอา ดอกแก้วเจ้าจอม มาเป็นดอกไม้ประจำวิทยาลัยฯเพื่อเป็นเกียรติแก่ ท่านจรูญ ชุลาภ อดีตอธิบดีกรมอาชีวศึกษาในสมัยนั้น ที่ท่านได้มาปลูกไว้ ณ วิทยาลัยเทคนิคราชบุรี 2 แห่งนี้